Foto: Konstantin Zavrajin/RG Rossiya prezidenti Vladimir Putin Qirg‘izistonga tashrifi chog‘ida faxriy qorovuldagi gvardiyachilarga qirg‘iz tilida murojaat qildi. Bu haqda 28 mart, payshanba kuni jurnalist Dmitriy Smirnov o‘z Telegram-kanalida yozgan. Putin payshanba kuni Qirg‘iziston prezidenti Sooronbay Jeenbekov bilan uchrashdi. Tadbir respublika davlat protokolining yangi qoidalariga asosan o‘tkazildi: «Ala-Archa» davlat qarorgohi kongress-xolli oldida postamentli marmar chodir qurildi. Dastlab Qirg‘iziston prezidenti yetib kelgan, Rossiya yetakchisi «Aurus»da biroz vaqt o‘tgandan keyin kirgan. Rossiya va Qirg‘iziston rahbarlari postamentga ko‘tarilishdi, u yerda ularni milliy gvardiya faxriy qorovuli kutib oldi. Shundan so‘ng, Putin va Jeenbekov faxriy qorovul rotasi bayrog‘iga yaqinlashgan va safni chetlab o‘tishgan. «Salom Askar», - deya murojaat qilgan harbiylarga Putin. Bundan oldin, Putin Bishkekka kelgani xabar berilgandi.